Projek: Exit

Project; Exit ialah sebuah siri drama televisyen Malaysia 2024 arahan Zulaikha Zakaria. Dibintangi oleh Shasha Abedul, Mierul Aiman, Naim Daniel, Kimberly Chuah dan Nabila Huda, ia merupakan siri ketiga dalam francais Projek dan diterbitkan sebagai sebahagian daripada jenama Astro Originals dan memulakan tayangan perdana di Astro Premier dan Astro Citra bermula 1 November sehingga 6 Disember 2024.

Sinopsis
Mengisahkan tentang seorang remaja perempuan dengan masalah kemurungan dihantar ke sebuah asrama pemulihan akhlak selepas gagal dalam percubaan bunuh diri. Konflik bermula apabila dia bertemu seorang remaja lelaki dengan penyakit fibrosis sistik dan berkomplot untuk lari dari pusat berkenaan.

Pelakon
 Shasha Abedul sebagai Jannah
 Mierul Aiman sebagai Hadi
 Naim Daniel sebagai Ucop
 Kimberly Chuah sebagai Amy
 Nabila Huda sebagai Ibu Zan
 Malia Baby sebagai Izzah
 Farah Ahmad sebagai Salina
 Noorkhiriah sebagai Asma
 Megat Sharizal sebagai Azmi
 Charlie Numan Salleh sebagai Hakim Shamsuddin
 Firdaus Karim sebagai Wan Dali

Episod

Penerbitan
Projek: Exit ialah siri ketiga dalam francais Projek selepas Projek: Anchor SPM (2021) dan Projek: High Council (2023). Menurut pengarahnya, Zulaikha Zakaria, naratif drama ini "tertumpu kepada kekuatan tema masalah perilaku remaja serta kehidupan asrama sebagai elemen utama disokong plot berat yang menjadikan jalan cerita drama lebih segar". Untuk drama ini, isu kesihatan mental dibawakan sebagai topik utama.

Naim Daniel yang sebelum ini pernah berlakon dalam Projek: High Council, berkata, untuk menjayakan watak Ucop dalam Projek: Exit, beliau membotakkan kepalanya bagi memenuhi tuntutan bagi watak seorang ‘budak nakal’ yang menjual bahan terlarang demi mengeluarkan diri daripada kepompong kemiskinan keluarganya.

Rujukan

Pautan luar


Kategori:Siri drama televisyen Malaysia berbahasa Melayu 2024
Kategori:Rancangan Astro Premier